stanford-oval/wikipedia huggingface dataset:
סחרחורת (אלבום)
משתתפים באלבום

דוד טסה - שירה, גיטרות, קלידים, תכנותים, מלודיקה, עיבודים, הפקה מוזיקלית
ניר מימון - בס, קלידים, פסנתר, תכנותים, עיבודים, הפקה מוזיקלית
קרן טפרברג - תופים (בשירים 2, 5, 6, 8)
ישראל נחום - תופים (בשירים 1, 3, 4, 7)
שי סיון - קסילופון, תכנותים (בשירים 2, 3, 5, 6, 8)
אלדד ציטרין - כלי נשיפה, תזמור מיתרים וכלי נשיפה (בשירים 4, 5)
דניאל ברכר - קלידים (בשיר 3)
עודד מאיר - טרומבון (בשיר 1)
רוניוס - כינור (בשיר 3)
ניצן קאנטי - כינור (בשירים 4–6, 8)
נטע כהן שני - צ'לו (בשירים 4, 5)
מאיה לי רומן - ויולה (בשירים 4, 5)
אמיר אלייב - קאנון (בשירים 6, 8)
ארז מונק - כלי הקשה (בשירים 6, 8)
עדי ויינברג - קולות (בשיר 1)
הערות שוליים

↑   אילנה רובינא - בלי גג, סרטון בערוץ "דודי פטימר", באתר יוטיוב
| --- | --- |
בקרת זהויות :  MusicBrainz release group: c3d337a9-3169-4582-9a6c-6653cf3cee89
תסכול

הסתרת פנים כתוצאה מתסכול
תסכול הוא רגש שנוצר עקב אי התגשמות רצון, צורך או דחף. התסכול יכול להיווצר כאשר הפרט ניצב בפני אתגר ברמת קושי גבוהה מדי ביחס ליכולתו או אתגר הנתפס בעיניו ככזה. תסכול קיים גם בקרב בעלי חיים.
תסכול והתנהגות

התסכול יכול להיווצר בפרט עקב חסימת התנהגות מכוונת-מטרה שלו או הפרעה לה. ההתנהגות יכולה להיות פעולה פיזית גלויה או פעולה קוגניטיבית סמויה. לכך מתלווה מצב רגשי לא נוח שמקורו בסיכול המטרה. מקובל להניח שהתסכול מעורר התנהגות שמטרתה לעקוף את ההפרעה או להתגבר עליה. כן הוכח על ידי תאוריית התסכול-תוקפנות שיש קשר בין תסכול לתוקפנות, שכן במקרים רבים התנהגות תוקפנית מעידה על תסכול כלשהו ובאה בעקבותיו.
תוצאות אפשריות של תסכול

תסכול יכול לגרום לאפקטים שונים, התלויים במצבו הנפשי, המנטלי והגופני של הפרט. במקרים מסוימים, תסכול ייבנה ויתעצם עד לשלב בו לפרט אין יכולת להכילו עוד. במצב זה, ינקוט הפרט פעולה על מנת להתמודד עם מה שנראה לו הגורם החיצוני לתסכול. במקרים אחרים, יחווה הפרט כי המקור לתסכולו אינו בשליטתו ובשל כך, התסכול עשוי להחמיר ולהוביל לכעס ולתוקפנות או ליאוש ולדיכאון. גם כאשר הטריגר לתסכול אינו בשליטתו, יכול האדם למצוא דרכים חלופיות למענה על צרכיו, וכך להפחית או להפסיק את התסכול.
גורמים קוגניטיביים

אנשים לעיתים מצפים שהמציאות תתנהל על פי רצונם, או מאמינים שהיא צריכה להתאים לרצונם. אמונה זו תורמת לכך שכאשר המציאות לא מתאימה לרצונם, הם נעשים מתוסכלים. יתר על כן, אנשים המאובחנים כלא יציבים מבחינה רגשית מגיבים בצורה אלימה יותר כאשר הם נחשפים לגירוי מתסכל.
תפקידו של הרגש

לתסכול ישנן השפעות חיוביות כי כאשר אנו מתוסכלים אנו משקיעים מאמצים גדולים יותר ומרחיבים את השאיפות שלנו. תסכול הוא גורם מניע (מייצר מוטיבציה) המאפשר לזהות שצרכים מסוימים לא נענים, לזהות אילו צרכים אלה ובעזרת זיהוי זה, לחפש דרכים חדשות לענות על הצרכים הללו.
תסכול משפר במידה משמעותית ביצועים במשימות. מאידך, מצבי תסכול רב יכולים להפוך לדאגה אשר עלולה להתעצם לתחושת חרדה.
תנועות גוף

תסכול עשוי להתבטא בכתפיים שמוטות ובראש שמוט. המתוסכל נראה כמו אדם שאינו בטוח, מתייאש, מגורה, לחוץ, ומרוגז.
תסכול עשוי להתבטא בהבעות פנים, אם כי לא תמיד אנשים מציגים את התסכול אותו הם מרגישים. לעיתים, תסכול מתבטא בכך שראשי הגבות מנסים לקמט את העין ולעלות באותו זמן, לעקם את הגבות ולכווץ אותן בקווים כמעט ישרים. הפה קפוא אבל המתח מתרכז בגבות כמו באדם המחפש פתרון - חצי חיוך הדומה לשמחה.
השפעות פיזיולוגיות

שינוי בדופק/ קצב לב.
טונוס שריר מוגבר - המשמעות שלו היא התכווצות מוגברת של השרירים, כמו רעד יד. במצב זה תהיה התכווצות מוגברת של שרירי היד.
הפרעות נשימה.
עלייה בלחץ דם.
הערות שוליים

1 2  אשר משיח, קורין ספקטור ואורלי רונן (2004). לחנך לפנאי. רעננה: מכון מופ"ת.
↑  שרה שמעוני, שרית סגל וורדה שרוני (1997), http://www.mofet.macam.ac.il/ktiva/publish/catalog/Pages/theory/634658753858107705.aspx משמעת בכיתה: היבטים פסיכולוגיים וחינוכיים]. מכון מופ"ת
↑  Lewis, M., Hitchcock, D. A., & Sullivan, M., Physiological and emotional reactivity to learning and frustration, Lewis, M., Hitchcock, D. A., & Sullivan, M. (2004). Physiological and emotional reactivity to learning and frustration. Infancy, 6(1), 121-143.
↑  Alexander, F., A World Without Psychic Frustration. American Journal of Sociology,, Alexander, F. (1944). A World Without Psychic Frustration. American Journal of Sociology, 45(5), 465-469.
↑  Hokanson, J. E., & Burgess, M., Effects of physiological arousal level, frustration, and task complexity on performance., Hokanson, J. E., & Burgess, M. (1964). Effects of physiological arousal level, frustration, and task complexity on performance. The Journal of Abnormal and Social Psychology, 68(6), 698-702.
↑  D’mello, S. K., & Graesser, A., Multimodal semi-automated affect detection from conversational cues, gross body language, and facial features., D’mello, S. K., & Graesser, A. (2010). Multimodal semi-automated affect detection from conversational cues, gross body language, and facial features. User Modeling and User-Adapted Interaction, 20(2), 147-187
↑  Grafsgaard, J., Wiggins, J. B., Boyer, K. E., Wiebe, E. N., & Lester, J., Automatically recognizing facial expression: Predicting engagement and frustration., In Education Data Mining 2013.
↑  Jost, H., Some physiological changes during frustration., Jost, H. (1941). Some physiological changes during frustration. Child Development, 12(1), 9-15.
↑  Lewis, M., Hitchcock, D. A., & Sullivan, M., Physiological and emotional reactivity to learning and frustration., Lewis, M., Hitchcock, D. A., & Sullivan, M. (2004). Physiological and emotional reactivity to learning and frustration. Infancy, 6(1), 121-143.
| --- | --- |
בקרת זהויות :  NLI: 987007553169505171  BnF: cb131626709 (data)  GND: 4018740-8  LCCN: sh85052192  NDL: 00563755  NKC: ph1028798  SUDOC: 027226972 
משיכת שיער כתוצאה מתסכול.
נקודת שוויון (סדרת טלוויזיה, 2021)

| --- | --- |

 מבוסס על:  המשווה 
 סוגה:  דרמת פשע
 שחקנים:  קווין לטיפה  אדם גולדברג  לוריין טאוסינט  כריס נות'  ליזה לפירה 
 ארץ מקור:  ארצות הברית 
 שפות:  אנגלית
 מספר עונות:  5 
 מספר פרקים:  64 (נכון ל־16 בפברואר 2025) 
 הפקה
 חברת הפקה:  Davis Entertainment  Martin Chase Productions  Milmar Pictures  Flavor Unit Entertainment  CBS Studios  Universal Television
 שידור
 רשת שידור:  CBS
 פורמט (תמונה):  1080i (‏HDTV)
 תקופת שידור מקורית:  7 בפברואר 2021 – הווה 
 קישורים חיצוניים
 אתר רשמי
 דף התוכנית ב-IMDb
 
נקודת שוויון (באנגלית: The Equalizer) היא סדרת טלוויזיה דרמת פשע אמריקאית, שהוקרנה בבכורה ברשת CBS ב-7 בפברואר 2021. זהו האתחול השני בזיכיון, אחרי הסרט משנת 2014 והמשכו משנת 2018 והוא אתחול מחדש של הסדרה באותו שם מ-1985. הסדרה נוצרה במשותף על ידי המפיקים הבכירים ריצ'רד לינדהיים, עם מייקל סלואן וקווין לטיפה, שמככבת גם בתפקיד הראשי. ג'ון דייוויס, ג'ון פוקס, דברה מרטין צ'ייס, אנדרו מארלו וטרי מילר משמשים גם כמפיקים בכירים. לינדהיים נפטר מאי-ספיקת לב ב-18 בינואר 2021 בזמן שעבד על הסדרה; בכורת הסדרה הוקדשה לזכרו.
במאי 2022, טרם הסתיימה העונה השנייה, הסדרה חודשה לעונות שלישית ורביעית.
עלילה

הסדרה מתארת את חייה של רובין מק'קול, אישה מסתורית, אם חד הורית לבת המתבגרת דלילה, עם רקע מסתורי המשתמשת בכישוריה הנרחבים כדי לעזור לאלה שאין להם מקום אחר לפנות, היא פועלת כמלאך שומר ומגן למי שלא יכולים להגן על עצמם תוך רדיפה אחר גאולה משלה.
שחקנים ודמויות

קווין לטיפה בתפקיד רובין מק'קול, אם חד הורית גרושה הפועלת כרודפת צדק.
טורי קיטלס בתפקיד מרקוס דנטה, בלש משכיל במשטרת העיר ניו יורק.
אדם גולדברג בתפקיד הארי קשגיאן, בעלה של מלודי והאקר שמזייף את מותו בעזרתה של רובין.
ליזה לפירא בתפקיד מלודי "מל" באיאני, צלפית חיל האוויר לשעבר שהפכה לבעלים של בר ועמיתה של רובין מימי השירות שלה בצבא ארצות הברית.
לאיה דליאון הייז בתפקיד דלילה מק'קול, בתה בת ה-15 של רובין.
לוריין טוסיינט בתפקיד ויולה "דודה וי" לסקומב, דודתה הנבונה מאוד של רובין, שגרה עם רובין ודלילה.
כריס נות' בתפקיד ויליאם בישופ, מנהל לשעבר ב-CIA, המנהל חברת אבטחה פרטית משלו.
לורנה קורטני בתפקיד ג'ול מצ'אדו, סטודנט מהדור הראשון במכללה והאיש הראשון שרובין עוזרת לו.
אריקה קמרנו בתפקיד הבלשית פיילי, שעובדת עם דנטה.
סקירת הסדרה

| עונה | עונה | פרקים | פרקים | שודרה לראשונה (ארצות הברית ארצות הברית)> הפרק הראשון | שודרה לראשונה (ארצות הברית ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 7 בפברואר 2021 | 23 במאי 2021 |
|  | 2 | 18 | 18 | 10 באוקטובר 2021 | 15 במאי 2022 |
|  | 3 | 18 | 18 | 2 באוקטובר 2022 | 21 במאי 2023 |
|  | 4 | 10 | 10 | 18 בפברואר 2024 | 19 במאי 2024 |
|  | 5 | — | — | 20 באוקטובר 2024 | — |
הפקה > פיתוח

בנובמבר 2019, רשת CBS הודיעה כי אתחול מחדש נמצא בפיתוח עם קווין לטיפה בתפקיד הראשי בתור רובין מק'קול. אנדרו מארלו וטרי מילר שימשו כיוצרים עם לטיפה עצמה כמפיקה בפועל. ב-27 בינואר 2020, CBS הזמינה פרק פיילוט לגרסה החדשה. חברות ההפקה המעורבות בפיילוט כוללות את Flavor Unit, את דייוויס בידור, מרטין צ'ייס הפקות ואולפני הטלוויזיה CBS ויוניברסל. ב-8 במאי 2020 הוכרז כי ההפקה קיבלה אישור לעונה שלמה.
ב-3 בדצמבר 2020, CBS הודיעה שהסדרה תעלה בבכורה ב-7 בפברואר 2021 לאחר סופרבול LV.
הפקה > ליהוק

בפברואר 2020 הוכרז כי ליזה לפירא ולוריין טוסיינט קיבלו תפקיד ראשי בפרק הפיילוט. ב-3 במרץ 2020 הוכרז כי טורי קיטלס הצטרף לצוות השחקנים. ב-8 במאי 2020 הוכרז כי כריס נות' הצטרף לתפקיד לצדה של לטיפה.
ב-20 בדצמבר 2021, פוטר נות' מהסדרה אחרי שכבר שודרו שבעה פרקים בעונה השנייה, בעקבות פרסום טענות על תקיפות מיניות כלפי שתי נשים בעבר, והטרדה מינית של השחקנית זואי ליסטר-ג'ונס.
הפקה > צילומים

צילום פרק הפיילוט אמור היה להתרחש בניו יורק במרץ 2020. אך ההפקה עוכבה בעקבות מגפת הקורונה בארצות הברית לפני שהצילומים יכלו להתחיל. ב-9 בפברואר 2021 דווח כי ההפקה הושעתה זמנית עקב בדיקת קורונה חיובית אצל חבר צוות.
שיווק

ב-19 במאי 2020 שוחרר על ידי CBS טיזר בן 30 שניות ובו קווין לטיפה מסבירה את מעורבותה בסדרה. בינואר 2021 פרסמה CBS את הטיזר הרשמי הראשון לסדרה.
פרסים ומועמדויות

| שנה | פרס | קטגוריה | מועמד/ים | תוצאה | מקור |
| --- | --- | --- | --- | --- | --- |
| 2024 | פרס NAACP Image | השחקנית הטובה ביותר בסדרת דרמה | קווין לטיפה | מועמדות |  |
הערות שוליים

↑  Nellie Andreeva (January 18, 2021). Richard Lindheim Dies: TV Executive & ‘The Equalizer’ Co-Creator Was 81. Deadline. retrieved May 5, 2022
↑  Mekeisha Madden Toby (May 5, 2022). The Equalizer Renewed for 2 Seasons. Deadline. retrieved May 5, 2022
↑  Andreeva, Nellie (11 בנובמבר 2020). "Adam Goldberg Joins Queen Latifah In 'The Equalizer' CBS Series". Deadline Hollywood. נבדק ב-22 בנובמבר 2020. {{cite web}}:  (עזרה)
↑  Sneider, Jeff (4 בנובמבר 2019). "'The Equalizer' TV Series Starring Queen Latifah in the Works at CBS". Collider. {{cite web}}:  (עזרה)
↑  Andreeva, Nellie (27 בינואר 2020). "'The Equalizer Reboot Starring Queen Latifah Gets CBS Pilot Order". Deadline Hollywood. נבדק ב-3 בפברואר 2020. {{cite news}}:  (עזרה)
↑  Andreeva, Nellie (8 במאי 2020). "Dramas 'The Equalizer' With Queen Latifah & 'Clarice', Chuck Lorre Comedy 'B Positive' Picked Up To Series By CBS". Deadline Hollywood. נבדק ב-8 במאי 2020. {{cite news}}:  (עזרה)
↑  Andreeva, Nellie; Petski, Denise (3 בדצמבר 2020). "'The Equalizer' Starring Queen Latifah Lands Post-Super Bowl Slot On CBS; 'FBI' Midseason Return Set Post-AFC Championship Game". Deadline Hollywood. נבדק ב-3 בדצמבר 2020. {{cite web}}:  (עזרה)
↑  Petski, Denise (25 בפברואר 2020). "Liza Lapira Joins Queen Latifah In 'The Equalizer' Reboot Pilot On CBS". Deadline. נבדק ב-23 ביוני 2020. {{cite web}}:  (עזרה)
↑  Andreeva, Nellie (28 בפברואר 2020). "Lorraine Toussaint Joins Queen Latifah In 'The Equalizer' Reboot Pilot On CBS". Deadline. נבדק ב-26 ביוני 2020. {{cite web}}:  (עזרה)
↑  Andreeva, Nellie (3 במרץ 2020). "Tory Kittles Joins Queen Latifah In 'The Equalizer' Reboot Pilot On CBS". Deadline Hollywood. נבדק ב-10 במאי 2020. {{cite news}}:  (עזרה)
↑  Andreeva, Nellie (8 במאי 2020). "Chris Noth Joins Queen Latifah In 'The Equalizer' CBS Series". Deadline Hollywood. נבדק ב-8 במאי 2020. {{cite news}}:  (עזרה)
↑  White, Peter (December 20, 2021). Chris Noth Fired From ‘The Equalizer’ After Sexual Assault Allegations. Deadline Hollywood, Retrieved December 21, 2021
↑  Thorne, Will; Aurthur, Kate (12 במרץ 2020). "All the Shows and Movies Shut Down or Delayed Because of Coronavirus". Variety (באנגלית). נבדק ב-14 במרץ 2020. {{cite web}}:  (עזרה)
↑  Andreeva, Nellie (9 בפברואר 2021). "'The Equalizer' Pauses Production After Positive Covid-19 Test". Deadline Hollywood. נבדק ב-9 בפברואר 2021. {{cite web}}:  (עזרה)
↑  “CBS New Series: ‘B Positive’ Trailer, ‘The Equalizer’ & ‘Clarice’ Teases” from Deadline Hollywood (May 19, 2020)
↑  Del Rosario, Alexandra (9 בינואר 2021). "'The Equalizer' Teaser: Queen Latifah Protects The Defenseless In Teaser For CBS Series". Deadline Hollywood. נבדק ב-10 בינואר 2021. {{cite web}}:  (עזרה)
↑  Winners, NAACP Image Awards (באנגלית אמריקאית)
יוזואה קימיך

יוֹזוּאַה וַאלְטֶר קִימִיך (בגרמנית: Joshua Walter Kimmich; נולד ב-8 בפברואר 1995 ברוטווייל שבגרמניה) הוא כדורגלן גרמני המשחק בעמדות המגן הימני, הבלם והקשר בקבוצת באיירן מינכן ובנבחרת גרמניה. נחשב לאחד מהקשרים הטובים בעולם, הוא ידוע בזכות הרבגוניות, האגרסיביות וראיית המשחק שלו. הוא מושווה לעיתים קרובות לקפטן לשעבר של באיירן מינכן פיליפ לאם ונחשב ליורשו. לאחר שגדל באקדמיית הנוער של רד בול לייפציג, החל קימיך לשחק בקבוצה הראשונה של המועדון בשנת 2013. שנתיים לאחר מכן, הוא הצטרף לבאיירן מינכן. בעונת 2019/2020, לאחר זכייה בטרבל היבשתי עם באיירן מינכן, נכלל קימיך בנבחרת השנה של אופ"א, והוכתר כמגן העונה של ליגת האלופות.
קריירת מועדונים > קריירה מוקדמת

קימיך שיחק בקבוצות הנוער של שטוטגרט לפני שהצטרף לקבוצת ר.ב. לייפציג ביולי 2013, עם אופציה לרכישה מחדש על ידי שטוטגרט. הוא ערך בכורה במשחק של רד בול לייפציג בליגה השלישית מול אונטרהאכינג ב-28 בספטמבר 2013, ואת שערו הראשון הבקיע כחודשיים אחר כך בניצחון על זארבריקן.
קריירת מועדונים > באיירן מינכן

ב-2 בינואר 2015 אישר קימיך את הצטרפותו לבאיירן מינכן בקיץ תמורת שבעה מיליון אירו, וחתם על חוזה לחמש שנים. קימיך השתלב עד מהרה בקבוצה של פפ גווארדיולה, ושיחק בעיקר בתפקיד הקשר האחורי. על אף גילו הצעיר וחוסר הניסיון, קימיך זכה לקרדיט רב מגווארדיולה כבר בעונתו הראשונה בקבוצה, ופתח אף במשחקים מכריעים בליגת האלופות ובגביע הגרמני. בתום עונת 2015/16 זכה קימיך עם באיירן מינכן בדאבל. בספטמבר 2016 הבקיע קימיך את שערי הבכורה שלו הן בבונדסליגה, בניצחון 0–2 על שאלקה 04, והן בליגת האלופות, כאשר הבקיע צמד נגד רוסטוב בניצחון 0–5. בעונת 2016/17 עבר קימיך לתפקיד מעט יותר התקפי תחת המאמן קרלו אנצ'לוטי, והדבר התבטא בהבקעה ובישול של מספר שערים. בתום עונה זו, זכה קימיך עם באיירן מינכן באליפות הבונדסליגה, אך הודח עם הקבוצה מול ריאל מדריד ברבע גמר ליגת האלופות, ומול בורוסיה דורטמונד בחצי גמר הגביע הגרמני.
בעונת 2017/18 קימיך המשיך להיות בורג חשוב בהגנה של באיירן מינכן, ושיתף פעולה עם שחקנים כג'רום בואטנג, ניקלאס זולה, מאטס הומלס ודוד אלאבה. קימיך זכה עם באיירן מינכן באליפות באותה עונה, והגיע עם הקבוצה לחצי גמר ליגת האלופות מול ריאל מדריד. קימיך הבקיע לבאיירן מינכן שער יתרון במשחק הראשון באליאנץ ארנה, אותו באיירן הפסידה בתוצאה 1–2. קימיך הבקיע במשחק הגומלין בסנטיאגו ברנבאו שער מהיר, במשחק שהסתיים בתוצאה 2-2, תוצאה שהביאה להדחתה של באיירן מינכן מהמפעל. קימיך פתח בהרכב בגמר הגביע הגרמני, בו הפסידה באיירן 1–3 לאיינטרכט פרנקפורט. את עונת 2018/19 קימיך פתח עם זכייה בסופר קאפ הגרמני לאחר ניצחון 0–5 בגמר על איינטרכט פרנקפורט. בעונה זו, לא החמיץ קימיך אפילו דקת משחק אחת במשחקי הבונדסליגה, וזכה עם באיירן באליפות וגם בגביע הגרמני, לאחר ניצחון 0–3 בגמר על ר.ב. לייפציג. עם זאת, באיירן וקימיך הודחו כבר בשמינית גמר ליגת האלופות על ידי ליברפול. המשחק הראשון בין שתי הקבוצות הסתיים בתיקו 0–0 באצטדיון אנפילד, אך קימיך ספג כרטיס צהוב במשחק זה, שמנע ממנו להשתתף במשחק הגומלין, בו ניצחה ליברפול 1–3 באליאנץ ארנה. בעונת 2019/20 קימיך המשיך להיות בורג משמעותי בקבוצה, אך עבר לשחק בעיקר בעמדת הקשר האחורי, כאשר בנז'מן פבאר הפך למגן הימני הקבוע של הקבוצה. קימיך זכה בעונה זו בדאבל שני ברציפות, ובישל שער לסרז' גנאברי בגמר הגביע הגרמני, בו ניצחה באיירן 2–4 את באייר לברקוזן. קימיך המשיך להיות שחקן מפתח גם בחודש אוגוסט 2020 בשלבי ההכרעה של ליגת האלופות שנדחו בגלל התפרצות מגפת הקורונה, שיחק 90 דקות ובישל את שער הניצחון לקינגסלי קומאן שהעלה את קבוצתו ל-0–1 על פריז סן ז'רמן בגמר ליגת האלופות 2020, שהשלים לבאיירן מינכן זכייה בטרבל.
קריירה בינלאומית

קימיך שיחק בכל נבחרות הנוער של גרמניה, ואף זכה עם הנבחרת הגרמנית באליפות אירופה עד גיל 19 שהתקיימה בשנת 2014 בהונגריה. בהמשך שיחק קימיך גם בנבחרת גרמניה בכדורגל עד גיל 21. בזכות יכולתו בבאיירן מינכן, קימיך זומן במאי 2016 לסגל נבחרת גרמניה ליורו 2016 על אף שעד אז לא ערך הופעות קודמות בנבחרת הבוגרת. החל מהמשחק השני של נבחרת גרמניה בשלב הבתים, קימיך הפך למגן הימני הקבוע של נבחרת גרמניה ביורו 2016, והפגין יכולת גבוהה מאוד בטורניר, כאשר גרמניה ספגה רק שער אחד במהלך הטורניר עד לחצי הגמר. ברבע הגמר מול נבחרת איטליה, הבקיע קימיך את הפנדל שלו בדו-קרב הפנדלים, וסייע לגרמניה להעפיל לחצי הגמר מול נבחרת צרפת. בחצי הגמר, איבד קימיך כדור שהוביל לשער השני של נבחרת צרפת, שניצחה 0–2 והעפילה לגמר. למרות זאת, קימיך נכלל בתום הטורניר בנבחרת מצטייני יורו 2016 של אופ"א.
בספטמבר 2016 הבקיע קימיך את שער הבכורה במדי נבחרת גרמניה בניצחון 0–3 על נבחרת נורווגיה במסגרת מוקדמות מונדיאל 2018. ביוני 2017 הבקיע קימיך במשחק ידידות מול נבחרת דנמרק שער שוויון בדקה ה-88 בבעיטת מספרת. המשחק הסתיים בתיקו 1–1. קימיך זומן לסגל הגרמני לגביע הקונפדרציות 2017, ולקח חלק בניצחון על נבחרת צ'ילה בגמר.
במאי 2018 זומן קימיך לסגל הגרמני למונדיאל 2018. קימיך פתח בהרכב בכל שלושת המשחקים של נבחרת גרמניה במונדיאל, בהם הפסידה 0–1 לנבחרת מקסיקו, ניצחה 1–2 את נבחרת שוודיה, והפסידה 0–2 לנבחרת דרום קוריאה. קימיך וגרמניה הודחו מהמונדיאל כבר בתום שלב הבתים.
נכלל בסגל נבחרת גרמניה לטורניר מונדיאל 2022.
תארים

אליפות הבונדסליגה (8): 2015/16, 2016/17, 2017/18, 2018/19, 2019/20, 2020/21, 2021/2022, 2022/2023
הגביע הגרמני (3): 2015/16, 2018/19, 2019/2020
הסופר קאפ הגרמני (6): 2016, 2017, 2018, 2020, 2021, 2022
ליגת האלופות: 2019/2020
הסופר קאפ האירופי: 2020
גביע העולם למועדונים: 2020
גביע הקונפדרציות 2017
נבחרת המצטיינים של יורו 2016
הרואין שיק

הרואין שיק (באנגלית: Heroin Chic) הוא סגנון אופנה שהיה פופולרי בתחילת שנות ה-90. הסגנון התאפיין בעור חיוור, עיגולים כהים מתחת לעיניים, תווי פנים כחושים, מראה אנדרוגיני ושיער מדובלל – מאפיינים של שימוש בהרואין או בסמים אחרים. במידה מסוימת, ההרואין שיק צמח כתגובת נגד למראה הבריא והתוסס שאפיין את דוגמניות שנות ה-80, כמו סינדי קרופורד, אל מקפירסון וקלאודיה שיפר. דוגמנית-העל האמריקנית ג'יה קרנג'י המכונה לעיתים "הסופר-מודל הראשונה" נחשבת לחלוצת הטרנד. מאבקה של קרנג'י בהתמכרות להרואין ומותה בגיל צעיר הפכו אותה לסמל לקשר שבין עולם האופנה וסמים. סגנון ההרואין שיק הגיע לשיאו בקמפיין של קלווין קליין משנת 1993 לבושם Obsession, שבו כיכבה דוגמנית-העל קייט מוס. הקמפיין, שצילם הבמאי והשחקן וינסנט גאלו, הציג את המראה הכחוש והמוזנח כאידיאל יופי חדש. במאמר שפורסם בשנת 1996 בלוס אנג'לס טיימס נכתב כי תעשיית האופנה אימצה "חזון ניהיליסטי של יופי" המשקף את תרבות הסמים.
רקע

בתקופה שבה פרצה לתודעה אופנת "ההרואין שיק" חל שינוי משמעותי בדימוי הסם כתוצאה מכמה סיבות. מחירו ירד ובמקביל איכותו עלתה. כמו כן, התפרצות מגפת האיידס בשנות ה-80 עוררה חשש משימוש במזרקים מזוהמים, והדבר הוביל להעדפת צריכת סמים בהסנפה. הירידה במחיר והשיפור באיכות הפכו את ההרואין לנגיש ולמושך יותר עבור מעמד הביניים והמעמד העליון, בעוד שלפני כן ציבור המשתמשים הגיע בעיקר מהמעמד הנמוך ומשולי החברה.
הרואין שיק ותרבות הפופ

תופעת ה"הרואין שיק" השתלבה בתרבות הפופולרית של שנות ה-90, במיוחד בקולנוע ובמוזיקה. סרטים שעסקו בהתמכרות להרואין כמו יומן נעורים, טריינספוטינג, ספרות זולה, קידס (Kids) והלילה הנצחי (Permanent Midnight), זכו להצלחה מסחרית. במקביל, התפתח בעיר סיאטל זרם רוק אלטרנטיבי בשם גראנג'. אמנים בולטים מזרם הרוק הזה צרכו הרואין והדבר משך את תשומת הלב התקשורתית. בתקופה זו הפכה סיאטל למוקד של תרבות מוזיקה ושימוש בסמים. מוזיקאים בולטים בז'אנר, כמו קורט קוביין, ליין סטאלי ואנדרו ווד נאבקו בהתמכרות לסמים, וחלקם אף מצאו את מותם כתוצאה מכך.
דעיכת הסגנון

הסגנון דעך בהדרגה, במידה רבה בעקבות מותו של צלם האופנה דוידה סורנטי בשנת 1997 בשל השימוש בהרואין. העיתונאית אמי ספינדלר תיארה את מותו של סורנטי כ"פצצה קטנה שהתפוצצה" ושמה קץ להתעלמות הציבורית מהשימוש בהרואין בתעשיית האופנה. אינגריד סישי, כתבת אופנה ואומנות, טבעה את המונח "הרואין שיק" בטקס האשכבה של סורנטי כשאמרה: "זהו הרואין ואין בו כלל שיק. ההרואין שיק הזה חייב להיפסק". לאחר מותו הובילה אימו של סורנטי, פרנצ'סקה סורנטי, קמפיין ציבורי נגד השימוש בהרואין בתעשיית האופנה, ובעקבותיו פחת השימוש בהרואין.[דרוש מקור] ב-1999 הכתיר מגזין האופנה ווג את דוגמנית העל הברזילאית ג'יזל בונדשן כסמל ל"חזרת הדוגמנית הסקסית" והכריז על סופה של תקופת "ההרואין שיק".
ביקורת

אופנת ה"הרואין שיק" ספגה ביקורת חריפה ובוז, בעיקר מצד ארגונים המתנגדים לשימוש בסמים. מעצבי אופנה, דוגמניות כמו קייט מוס וג'יימי קינג, וסרטים כמו טריינספוטינג הואשמו בכך שהם מציגים את השימוש בהרואין כנוצץ ומפתה. נשיא ארצות הברית, ביל קלינטון, גינה את המראה הזה, וכינה אותו "הרסני" ו"האדרה של הרואין". מנגד, פרשנים אחרים טענו שתצלומי האופנה עצמם אינם מפתים להשתמש בסם. ג'ייקוב סאלום מהמגזין ריזן כתב כי "אין סיבה להניח שאנשים הנמשכים למראה שקידמו קלווין קליין ומפרסמים נוספים... יימשכו גם להרואין, בדיוק כפי שאין סיבה להניח שנערי פרברים הלובשים מכנסיים רחבים וכובעים הפוכים יהפכו לבריונים היורים באנשים מתוך מכוניות נוסעות".
הערות שוליים

↑  Alanna Nash, The model who invented heroin chic, The New York Times, 1997
↑  Robin Givhan, Why Dole Frowns On Fashion, Los Angeles Times, ‏August 8 1996 (באנגלית)
↑  `Seattle Scene' And Heroin Use: How Bad Is It? | The Seattle Times, archive.seattletimes.com
1 2  Helmore, Edward (2019-05-23). "'Heroin chic' and the tangled legacy of photographer Davide Sorrenti". The Guardian (באנגלית). ISSN 0261-3077. נבדק ב-2025-02-10.
↑  Jacob Sullum, Victims of Everything, Reason.com, ‏May 23 1997 (באנגלית)
↑  Heroin chic, worldwidewords (באנגלית)
דודו ארז

| --- | --- |

דודו ארז ב-2012
 לידה:  9 בספטמבר 1972 (בן 52) ישראל נתניה, ישראל 
 שם לידה:  דוד יעקב 
 מדינה:  ישראל 
 מקום לימודים:  אוניברסיטת תל אביב 
 בת זוג:  ענת רחל עורי
 מספר צאצאים:  3
 http://www.duduerez.co.il/
 פרופיל ב-IMDb
 
דודו ארז (נולד ב-9 בספטמבר 1972) הוא קומיקאי, שחקן, תסריטאי, מגיש, שדרן רדיו, במאי טלוויזיה, וסטנדאפיסט ישראלי. בעבר עסק גם בעריכת דין. נחשב למייסד סוגת משאלי הרחוב בישראל, אותה שכלל בשלל תוכניות (קומי קומי, ארץ נהדרת, אחרי הכל עם טל ברמן, אולפן ליגת האלופות ואחרות.) 

ארז זוכה פרס האקדמיה לטלוויזיה (2018) על תוכניתו "החפרנים" (כאן 11), ופרס אגודת העיתונאים (2021) על תוכניתו "שלושה שיודעים" (כאן תרבות).
רקע

נולד בשם דוד יעקב בנתניה. בנעוריו למד בבית הספר ביאליק בעיר הולדתו, בבית הספר לאומנויות "הבוסתן" והתיכון טשרניחובסקי במגמת פיזיקה. את שירותו בצה"ל עשה ביחידת הפטריוט שבמערך ההגנה האווירית והיה אחד מהחיילים שנשלחו להביא את המערכת מארצות הברית בזמן מלחמת המפרץ הראשונה.
לאחר השירות הצבאי היה לשוטר במשטרת ישראל. למד לימודי תואר ראשון במשפטים באוניברסיטת ת"א, הוסמך כעורך דין והועסק בפרקליטות מחוז תל אביב. הוא משרת במילואים בבית הספר למשפט צבאי שבפרקליטות הצבאית, כקצין בדרגת סרן.
קריירה > בתאגיד השידור הציבורי

במאי 2017, עם פתיחת שידורי תאגיד השידור הישראלי "כאן", החל להגיש את תוכנית הבוקר היומית "שלושה שיודעים" ברשת "כאן תרבות". התוכנית עוסקת בנושאי מדע, ידע ותרבות בשילוב נימה הומוריסטית. התוכנית זכתה בפרס אגודת העיתונאים לשנת 2021, בקטגוריית תוכניות המלל. באותה שנה גם יצא לאקרנים סרט קולנוע בו שיחק: "ג'סטה", בבימויו של קובי מחט.
ב-2020 הגיש את ספיישל החפרנים ביום הבחירות, ששודר בכאן חינוכית. בנוסף, השתתף כפאנליסט קומי בתוכנית "חכמים בלילה" שבכאן 11, השתתף בסדרה "קופה ראשית" המשודרת באותו ערוץ, והגיש את נגזרת "המרדף" לימי הקורונה: "המרדף עד בית" בכאן 11.
ב-2023 הצטרף לצוות הכתבים של 'ערב עם שי שטרן', לטובת משאלי רחוב שערך בתקופת מלחמת חרבות ברזל.
בשלהי 2024 גילם את דמותו של ד"ר סרור בסדרה "הסידרתיים" בכאן חינוכית.
חיים אישיים

ארז מתגורר בתל אביב. לפני עיסוקיו הנוכחיים הוסמך כעורך דין. בעבר סבל מדלקת קרום הלב.
ארז גרוש פעמיים.
בפברואר 2019 נולד בנו הבכור, מבת זוגו ענת רחל עורי, אותה הכיר בצוות ההפקה של "שלושה שיודעים". באפריל 2021 נולד בנו השני, ובפברואר 2025 נולד בנו השלישי.
ארז צמחוני.
פילמוגרפיה נבחרת

קומי קומי (פוקס קידס)
בלאגן (פוקס קידס)
בלאגן ועד אילת (פוקס קידס)
אחרי הכל עם טל ברמן (ערוץ 2)
מהדורה מוגבלת (ביפ)
לילה בכיף (ביפ)
טלוויזיה במיטבה (ערוץ 2)
ארץ נהדרת (ערוץ 2)
זה מהטלוויזיה (ערוץ 2)
זהירות, טלוויזיה (ערוץ 2)
איזה יום (ערוץ 2)
הורדה חוקית (ערוץ 24)
חיות לילה (קומדי סנטרל)
החפרנים (הטלוויזיה החינוכית הישראלית)
פיצוחים (שעשועון) (הטלוויזיה החינוכית הישראלית)
הטוב מכולם (ערוץ 2)
רשות הדיבוב (הערוץ הראשון)
ג'סטה (סרט קולנוע)
פילמוגרפיה נבחרת > סטנדאפ

מלחמת המינים (ערוץ 2)
מחוץ לחוק (קומדי סנטרל)